VŠEOBECNE   ZÁVÄZNÉ  NARIADENIE č. 3/2013
 O   MIESTNYCH   DANIACH
A  MIESTNOM  POPLATKU  ZA  KOMUNÁLNE  ODPADY
A  DROBNÉ  STAVEBNÉ  ODPADY
V OBCI PAPÍN na r. 2014

Obec Papín v súlade s ustanovením § 6 ods. 1 zákona Č. 369/1990 Zb. o obecnom zriadení 
v znení neskorších predpisov a ustanoveniami § 7 ods. 4, 5 a 6, § 8 ods. 2 a 4, § 12 ods. 2 a 3, 
§ 16 ods. 2 a 3, § 17 ods. 2, 3, 4 a 7, § 20 ods. 4, § 98, 98b ods. 5, § 9ge ods. 9 a § 103 ods. 5 
zákona Č. 582/2004 Z. z. o miestnych daniach a miestnom poplatku za komunálne odpady 
a drobné stavebné odpady v znení neskorších predpisov u s t a n o v uje 
§ 1 
Základné ustanovenie 
1) Obecné zastupiteľstvo v Papíne podľa § 11 ods. 4 písm. d) zákona Č. 369/1990 Zb. 
o obecnom zriadení v znení neskorších predpisov r o z hod l o , že v nadväznosti na § 98 
zákona Č. 582/2004 Z. z. o miestnych daniach a miestnom poplatku za komunálne odpady 
a drobné stavebné odpady 
z a v á d z a
s účinnosťou od 1. januára 2014 miestne dane a poplatky.
2) Toto všeobecne záväzné nariadenie upravuje podmienky určovania a vyberania miestnych daní 
na území Obce Papín v zdaňovacom období roku 2014. 
3)	Miestnymi daňami, ktoré  ukladá obec Papín sú: 
a)	Daň z pozemkov, 
b)	Daň zo stavieb, 
c)	Daň z bytov. 
d)	Daň za psa
e)	Daň za užívanie verejného priestranstva
f)	Daň za nevýherne hracie prístroje

Miestnym poplatkom, ktorý ukladá obec Papín 
 je miestny poplatok za komunálny odpady a drobné stavebné odpady (ďalej len  „poplatok“ )

                                               a) DAŇ Z POZEMKOV 

                § 2 
Základ dane 
Správca dane ustanovuje, že na území obce Papín hodnotu pozemku, ktorou sa pri výpočte 
základu dane z pozemkov násobí výmera pozemku v m2 /i za každý začatý m2/ za : 
a)	orná pôda, chmeľnice, vinice, ovocné sady vo výške 0,1692 €/m2,    
b)	trvalé trávne porasty vo výške 0,0461 €/m2,  
c)	záhrady vo výške 1,85 €/m2,  
d)	lesné pozemky, na ktorých sú hosp. lesy a rybníky vo výške 0,067 €/m2, 
e)	stavebné pozemky vo výške 18,58 €/m2. 
f)	zastavané plochy, nádvoria a ostatné plochy  vo výške 1,85 €/ m2, 

                                                    § 3 
                                             Sadzba dane 
Správca dane pre všetky pozemky na území obce Papín určuje ročnú sadzbu dane z pozemkov vo výške:

a)	ornú pôdu, chmeľnice, vinice, ovocné sady, trvalé trávne porasty vo výške  1,25 % zo   základu dane,
b) 	záhrady vo výške  0,25 % zo základu dane,
c) 	lesné pozemky, na ktorých sú hosp. lesy rybníky vo výške  1,25 % zo základu dane,
d) 	zastavené plochy, nádvoria a ostatné plochy vo výške 0,25 % zo základu dane 
e)	stavebné pozemky vo výške  0,25 % zo základu dane,
b) DAŇ ZO STAVIEB 
               § 4 
                                                            Sadzba dane 

1) Správca dane pre všetky stavby na území obce Papín, ktoré sú predmetom dane zo stavieb 
určuje ročnú sadzbu dane zo stavieb za každý aj začatý m2 zastavanej plochy vo výške: 
a)	0,046 €/ m2 za stavby na bývanie a drobné stavby, ktoré majú doplnkovú funkciu pre 
hlavnú stavbu, (0,033 x 1,4 koeficient)  
b)	0,046 €/ m2 za stavby na pôdohospodársku produkciu, skleníky, stavby využívané na 
skladovanie vlastnej pôdohospodárskej produkcie a stavby na vlastnú administratívu, 
stavby pre vodné hospodárstvo s výnimkou stavieb na skladovanie inej produkcie ako 
vlastnej pôdohospodárskej produkcie, (0,033 x 1,4)
c)	0,139 €/ m2 za stavby rekreačných a záhradkárskych chát a domčekov na individuálnu 
rekreáciu,  (0,099 x 1,4)
d)	0,185 €/m1 za samostatne stojace garáže a samostatné stavby hromadných garáži 
a stavby určené alebo používané na tieto účely postavené mimo rodinných domov, (0,132 x 1,4)
e)	0,232 €/ m2 za priemyselné stavby a stavby slúžiace energetike, stavby slúžiace 
stavebníctvu okrem stavieb na skladovanie a administratívu, (0,165 x 1,4)
f)	0,464 €/ m2 za stavby na ostatnú podnikateľskú a zárobkovú činnosť, skladovanie 
a administratíva, (0,331x1,4)
g)	0,139 €/ m2 za ostatné stavby (0,099 x 1,4) 
2) Správca dane určuje pri viacpodlažných stavbách pre všetky druhy stavieb príplatok 0,024 
€/ m2 za každé ďalšie podlažie okrem prvého nadzemného podlažia.    
3) Ak stavba slúži na viaceré účely, na ktoré sú určené rôzne sadzby podľa ods. 1 a príplatok za podlažie podľa ods. 2, pomerná časť základu dane sa zistí ako pomer podlahovej plochy časti stavby využívanej na jednotlivé účel využitia k celkovej podlahovej plochy stavby.

c) DAŇ Z BYTOV  

                                                                   § 5 
                                                Základ dane
Základom dane z bytov je výmera podlahovej plochy alebo nebytového priestoru v m2. 

§ 6 
Sadzba dane
1) Správca dane na území obce Papín  určuje ročnú sadzbu dane z bytov za každý aj začatý m2 
podlahovej plochy bytu a nebytového priestoru vo výške 0,046  €/m2 . (0,033 x 1,4)
§ 7 
Oslobodenie od dane z nehnuteľnosti
Správca dane ustanovuje, že poskytuje oslobodenie od dane: 
a)	pozemky, stavby, byty a nebytové priestory vo vlastníctve obce, ktorá je správcom dane,
b)	pozemky a stavby vo vlastníctve iného štátu užívané fyzickými osobami, 
c)	pozemky na ktorých sú cintoríny, parky a športoviská, 
d)	pozemky a stavby vo vlastníctve cirkví registrovaných štátom, 
e)	stavby využívané na účely sociálnej pomoci, 
f)	stavby slúžiace vzdelávaniu 
g)	stavby slúžiace zdravotníckym zariadeniam. 
§ 8 
Zníženie dane 
Správca dane ustanovuje, že poskytuje zníženie dane zo stavieb a bytov: 
a)	20 % z daňovej povinnosti na stavby na bývanie a byty vo vlastníctve osamelo žijúcich obyvateľov starších ako 70 rokov a držiteľov preukazu  ŤZP.

§ 9 
Platenie dane 
1) Vyrubená daň z nehnuteľností na rok 2014  je splatná naraz a to v termíne do 15 dní odo dňa nadobudnutia právoplatnosti rozhodnutia. 

d) DAŇ ZA PSA 

          § 10
Predmet dane 
l)  Predmetom dane za psa je pes starší ako 6 mesiacov chovaný fyzickou alebo právnickou osobou. 
2)	Predmetom dane za psa nie je : 
a)	pes chovaný na vedecké a výskumné účely, 
b)	pes umiestnený v útulku zvierat, 
c)	pes so špeciálnym výcvikom na sprevádzanie nevidomej osoby, 
d)	pes so špeciálnym výcvikom, ktorého vlastní občan s ťažkým zdravotným postihnutím. 
                                                                           § 11 
                                                                      Daňovník 
Daňovníkom je fyzická alebo právnická osoba, ktorá je : 
a) vlastníkom psa alebo 
b) držiteľom psa, ak sa nedá preukázať, kto psa vlastní. 
§ 12 
Základ dane 
Základom dane je počet psov. 
                                                                              § 13 
Sadzba dane 

Sadzba dane za jedného psa a kalendárny rok je v obci Papín: 
a)	5,00 € za každého psa, 
§ 14 
Správca dane 

Miestne príslušnou obcou je obec, na ktorej území je pes chovaný. 

e)  DAŇ ZA UŽÍVANIE VEREJNÉHO PRIESTRANSTVA 

                                                  § 20 
Predmet dane 
l) Predmetom dane za užívanie verejného priestranstva je osobitné užívanie verejného 
priestranstva a dočasné parkovanie motorového vozidla na vyhradenom priestore verejného 
priestranstva. 
2) Verejným priestranstvom sú verejne prístupné pozemky vo vlastníctve obce (ulica, cesta, 
chodník a verejná zeleň). 
3) Osobitným užívaním verejného priestranstva sa rozumie umiestnenie zariadenia slúžiaceho 
na poskytovanie služieb, umiestnenie stavebného zariadenia, predajného zariadenia, 
zariadenia cirkusu, zariadenia lunaparku a iných atrakcií, umiestnenie skládky, trvalého 
parkovania vozidiel a podobne. 
4) V pochybnostiach, či ide o verejné priestranstvo rozhoduje starosta obce. 

§ 21 
Daňovník 
Daňovníkom je fyzická alebo právnická osoba, ktorá verejné priestranstvo užíva. 
§ 22 
Základ dane 
Základom dane za užívanie verejného priestranstva je výmera užívaného verejného priestoru v m2 alebo parkovacie miesto. 
§ 23 
Sadzba dane 
Sadzbou dane za užívanie verejného priestranstva je za : 
a)	umiestnenie zariadenia na poskytovanie služieb 0,066 €/m2 a deň, 
b)	umiestnenie predajného alebo stavebného zariadenia 0,033 €/m2 a deň, 
c)	predaj za použitie trhového miesta  5 €,  
d)	umiestnenie zariadenia cirkusu a lunaparku a iných atrakcií za m2 plochy a deň 
0,165 €, 
e)	umiestnenie skládky viac ako na 7 dní 0,165 €/m2 a deň 
f)	trvalé parkovanie vozidiel: 
- osobné motorové vozidlo 3,3 € ročne, 
- nákladné motorové vozidlo 33 € ročne. 
g) za užívanie vnútorných priestorov obecného úradu  je                                                            25,- € za 1 konanú akciu
§ 24 
Vznik a zánik daňovej povinnosti 
Daňová povinnosť vzniká dňom začatia osobitného užívania verejného priestranstva a zaniká 
dňom skončenia osobitného užívania verejného priestranstva. 
§ 25 
Správca dane 
Miestne príslušnou obcou je obec, na ktorej území sa užívané verejné priestranstvo nachádza. 

f)  DAŇ ZA NEVÝHERNÉ HRACIE PRÍSTROJE 

                                          § 26 
Predmet dane 
1) Miestnou daňou za nevýherné hracie prístroje sú hracie prístroje, ktoré sa spúšťajú alebo 
prevádzkujú za odplatu, pričom tieto hracie prístroje nevydávajú peňažnú výhru a sú 
prevádzkované v priestoroch prístupných verejnosti. 
2) Nevýherné hracie prístroje sú : 
a)	elektronické prístroje na počítačové hry, 
b)	mechanické prístroje, elektronické prístroje, automaty a iné zariadenia na zábavné 
hry. 

§ 27 
Daňovník 
Daňovníkom je fyzická alebo právnická osoba, ktorá nevýherné hracie prístroje prevádzkuje. 
                                                                    § 28 
                                                                    Základ dane 
Základom dane je jeden nevýherný hrací prístroj. 

§ 29 
Sadzba dane 
Sadzba dane za jeden nevýherný hrací prístroj je ročne 1493,50  €. 

Prevádzkovateľ je povinný označiť každý nevýherný hrací prístroj štítkom s uvedením týchto údajov:
     a)  názov firmy, resp. meno podnikateľa
     b)  adresa
     c)  dátum umiestnenia a začatia prevádzkovania
     d)  druh nevýherného hracieho prístroja                    

§ 30 
Vznik a zánik daňovej povinnosti 
Daňová povinnosť vzniká prvým dňom kalendárneho mesiaca nasledujúceho po mesiaci, v ktorom sa nevýherný hrací prístroj začal prevádzkovať a zaniká posledným dňom mesiaca, v ktorom sa ukončilo jeho prevádzkovanie. 
§ 31 
Správca dane 
Miestnou príslušnou obcou je obec, na ktorej území sa nevýherné hracie prístroje prevádzkujú. 

Spoločné ustanovia
k dani z nehnuteľností, k dani za psa, k dani za nevýherné hracie prístroje

1.	Priznanie k dani z nehnuteľností, k dani za psa, k dani za predajné automaty a k dani za nevýherné hracie prístroje je daňovník povinný podať do 31. januára zdaňovacieho obdobia, v ktorom mu vznikla daňová povinnosť k týmto daniam alebo niektorej z nich podľa stavu k 1. januáru zdaňovacieho obdobia.
2.	Ak vznikne daňová povinnosť k dani za psa, k dani za predajné automaty a k dani za nevýherné hracie prístroje v priebehu zdaňovacieho obdobia, daňovník je povinný podať priznanie k dani, ku ktorej vznikla povinnosť, najneskôr do 30 dní odo dňa vzniku tejto daňovej povinnosti.
3.	Ak daňovník, ktorý nadobudne nehnuteľnosť vydražením v priebehu zdaňovacieho obdobia, je  povinný podať priznanie do 30 dní od vzniku daňovej povinnosti.
4.	Ak daňovník podal priznanie k dani z nehnuteľností, k dani za psa, k dani za predajné automaty a k dani za nevýherné hracie prístroje a daňová povinnosť k niektorej z týchto daní vznikne alebo zanikne v priebehu zdaňovacieho obdobia, je povinný podať čiastkové priznanie najneskôr do 30 dní odo dňa vzniku alebo zániku daňovej povinnosti. V čiastkovom priznaní je daňovník povinný uviesť len zmeny oproti dovtedy podanému priznaniu k týmto daniam.
5.	Daň z nehnuteľností, daň za psa, daň za predajné automaty a daň  za nevýherné hracie prístroje vyrubí správca dane každoročne podľa stavu k 1. januáru na celé zdaňovacie obdobie jedným rozhodnutím.
6.	Ak dôjde k zmene daňovej povinnosti podľa ods.2, 3 a 4, správca dane vyrubí rozhodnutím pomernú časť dane. Ak daň z nehnuteľností, daň za psa, daň za nevýherné hracie prístroje je  vyššia ako 6.639 € je splatná v dvoch rovnakých splátkach, prvá do 15 dní od právoplatnosti platobného výmeru a druhá do 30.09.2014. 
7.	Ak dôjde k zmene daňovej povinnosti podľa ods. 4, správca dane daňovému subjektu vráti na základe žiadosti pomernú časť dane za zostávajúce mesiace zdaňovacieho obdobia, za ktoré bola daň zaplatená. Nárok na vrátenie pomernej časti dane zaniká, ak daňovník v uvedenej lehote nepodá čiastkové.
  
                                                                   POPLATOK
Základné ustanovenie 
Obecné zastupiteľstvo v Papíne podľa § 11 ods. 4, písm. d) zákona Č. 369/1990 Zb. o obecnom zriadení v znení neskorších predpisov r o z hod l o ,že v nadväznosti na § 98 
zákona Č. 582/2004 Z. z. o miestnych daniach a miestnom poplatku za komunálne odpady 
a drobné stavebné odpady v znení neskorších prepisov 
z a v á d z a s účinnosťou od 1. januára 2014 
miestny poplatok za komunálne odpady a drobné stavebné odpady. 
Toto všeobecne záväzné nariadenie upravuje podmienky vyberania miestneho poplatku za 
komunálne odpady a drobné stavebné odpady na území obce Papín v zdaňovacom období 
2014.
1) Poplatok za komunálne odpady a drobné stavebné odpady sa platí za komunálne 
odpady a drobné stavebné odpady, ktoré vznikajú na území obce Papín . 
2)	Poplatníkom za komunálny odpad a drobné stavebné odpady je : 

a) fyzická osoba, ktorá  má v meste trvalý pobyt alebo prechodný pobyt alebo ktorá je na                 
   území mesta oprávnená užívať alebo užíva byt, nebytový priestor alebo prípadne inú  
   nehnuteľnosť evidovanú  v katastri nehnuteľnosti na iný účel ako na podnikanie
     b) právnická osoba, ktorá je oprávnená užívať alebo užíva nehnuteľnosť na území mesta
         na  iný účel ako na podnikanie

     c)  podnikateľ, ktorý je oprávnený užívať alebo užíva nehnuteľnosť nachádzajúcu sa na
 	    území mesta na účel podnikania.

Poplatková povinnosť vzniká dňom, ktorým nastane skutočnosť uvedená v ods.2 a zaniká dňom, ktorým táto skutočnosť zanikne. 

3)  Platiteľom poplatku  je  vlastník,  správca   alebo   nájomca   nehnuteľnosti,  bytu 
       alebo nebytového priestoru.  Ak je  nehnuteľnosť, byt alebo nebytový priestor v   
       spoluvlastníctve  viacerých vlastníkov, je platiteľom zástupca alebo správca určený 
       vlastníkmi. Ak si vlastníci neurčia zástupcu alebo správcu, určí platiteľa správca dane. Ak 
       je vlastníkom štát alebo obec, je platiteľom správca.  Ak žije v spoločnej domácnosti 
       viacero poplatníkov, môže za ostatných členov tejto domácnosti plnenie povinnosti na
       seba prevziať jeden z nich
4) Poplatník je  povinný v priebehu zdaňovacieho obdobia oznámiť obci vznik a zánik poplatkovej povinnosti do 30 dní odo dňa, keď  tieto zmeny nastali.
Správca dane vráti na základe žiadosti poplatok alebo jeho pomernú časť poplatníkovi, ktorému zanikla povinnosť platiť poplatok v priebehu zdaňovacieho obdobia. Nárok na vrátenie pomernej časti poplatku zaniká, ak poplatník v uvedenej lehote zánik poplatkovej povinnosti neoznámi.
Doklady preukazujúce danú skutočnosť:
-	potvrdenie o zmene trvalého pobytu mimo územia obce,
-	kópiu úmrtného listu.
5)   Sadzba poplatku  je:
a)	Pre fyzickú osobu za l kalendárny deň -  0,010 €   /4,00 €/rok pre poplatníka podľa  ods. 2, písm. a) tohto VZN, 
b)	Pre podnikateľov a právnické osoby s povinnosťou umiestnenia smetných nádob je stanovená sadzba v závislostí od objemu smetnej nádoby – 50,- €  /110 l nádoba/  na rok podľa ods. 2 , písm. c) tohto VZN  
c)	Za nehnuteľnosť slúžiacu na prechodné ubytovanie, individuálnu rekreáciu, záhradu, vinicu, ovocný sad, trvalý trávnatý porast, byt, alebo nebytový priestor, stavebné pozemky paušálny poplatok 10 € /kalendárny rok 
d)	Občan, ktorý nemá v obci trvalý pobyt, ale v obci žije počas celého roka poplatok na 1 osobu vo výške 6,- €.

6)  Správca dane poplatok zníži o 20% pre:
     a)  študenta (s výnimkou študentov denne dochádzajúcich)
- potrebné je doložiť doklady preukazujúce nárok na zníženie (potvrdenie o návšteve školy),
     b)  pracujúcu alebo prechodne ubytovanú osobu mimo  územia obce (s výnimkou    
          denne  dochádzajúcich) 
- potrebné je doložiť doklady preukazujúce nárok na zníženie (potvrdenie od zamestnávateľa alebo pracovnú zmluvu alebo pracovné povolenie alebo potvrdenie o prechodnom pobyte)
7)  Obec rozhodne o odpustení poplatku za komunálne odpady a drobné stavebné odpady 
     v prípadoch: 
a)	poplatník, ktorý sa dlhodobo zdržiava v zahraničí (minimálne 6 po sebe nasledujúcich 
mesiacov) a predloží o tom potvrdenie, 
b)	poplatník, ktorý predloží potvrdenie o zaplatení poplatku inej obci, 
c)	poplatník vo výkone trestu (predloží potvrdenie o výkone trestu), 
d)	poplatník, ktorý sa dlhodobo zdržiava mimo miesta trvalého pobytu (pracovný pobyt, 
študijný pobyt, v ústave sociálnej starostlivosti a pod.). 
Poplatková povinnosť vzniká dňom, ktorým nastane skutočnosť uvedená v ods.2 a zaniká dňom, ktorým táto skutočnosť zanikne
Poplatok platí: 
a)	vlastník nehnuteľnosti, nájomca alebo užívateľ nehnuteľnosti, 
b)	správca, ak je vlastníkom nehnuteľnosti štát, vyšší územný celok alebo obce, 
3) Poplatková povinnosť vzniká dňom, ktorým nastane skutočnosť uvedená v odseku 1). 
Určené obdobie. Obdobím, za ktoré obec vyberá poplatok je kalendárny rok. 
Splatnosť poplatku. Poplatok je splatný do 15 dní od právoplatnosti platobného výmeru. Obec vyrubí poplatok platobným výmerom na základe stanovej sadzby. Poplatok môže byť uhradený v hotovosti 
v pokladni Obecného úradu v Papíne, bezhotovostným prevodom na účet obce č. 28726532/0200
Oznamovacia povinnosť 
1) Pre vyrubenie poplatku za komunálne odpady a drobné stavebné odpady je rozhodujúci 
stav k 01.01.2014. Všetky zmeny potrebné k určeniu poplatku je poplatník povinný nahlásiť 
Obecnému úradu v Papíne najneskôr do 31.01.2014. 
2) Poplatník, ktorý nadobudol nehnuteľnosť do vlastníctva, prihlásil sa k trvalému pobytu 
alebo prechodnému pobytu, začne užívať nehnuteľnosť, odsťahuje sa z trvalého pobytu 
a pod. je povinný splniť si oznamovaciu povinnosť v lehote do jedného mesiaca. 

Občanovi je možné poskytnúť iba jeden druh úľavy alebo odpustenia poplatku.
O odpustení poplatku je potrebné požiadať písomne s odôvodnením a doložením príslušných 
dokladov na úľavu v lehote do 31. januára 2014. 

Záverečné ustanovenie

1)	Miestne dane  a poplatky je možné uhradiť:
a)	V hotovosti priamo do pokladne Obecného úradu Papín
b)	Poštovým peňažným poukazom
c)	Bezhotovostným prevodom na účet obce číslo 28726532/0200 Všeobecná úverová banka. 

      2)   Dňom účinností tohto VZN o miestnych daniach a poplatkov sa ruší  VZN č. ................... zo dňa ............................ ...

Návrh VZN  bol vyvesený na úradnej tabuli obce Papín dňa:             .....................................

                                                                              a zvesený dňa :       .....................................

VZN  bolo vyvesené na úradnej tabuli obce Papín dňa : .............................................

Všeobecné záväzne nariadenie o miestnych daniach a miestnom poplatku za komunálny odpad a

drobné stavebné odpady bol schválený uznesením Obecného úradu Papín dňa ..............................

pod číslom ........................

VZN  č.   .............................  nadobúda platnosť dňa 1.1. 2014

     

									Starosta obce:
									Miroslav Lukáč